****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65781395, e-pasts: dome@karsava.lv

**2013.gada 22.augustā Saistošie noteikumi Nr.8**

Apstiprināti ar Kārsavas novada domes

2013.gada 22.augusta sēdes lēmumu nr.6, protokols nr.11

„**Par koku ciršanu ārpus meža zemes Kārsavas novadā”**

Izdoti saskaņā ar Latvijas Republikas likuma "Meža likums" 8.panta otro daļu, Ministru kabineta 2012.gada 2.maija noteikumu Nr.309 "[Noteikumi par koku ciršanu ārpus meža](http://www.likumi.lv/doc.php?id=247350) zemes" 22.punktu

**I. Vispārīgie jautājumi**

1. Saistošie noteikumi nosaka koku ciršanas ārpus meža izvērtēšanas un atļaujas izsniegšanas kārtību, publiskās apspriešanas kārtību un gadījumus, kad rīko publisko apspriešanu, zaudējumu atlīdzības par dabas daudzveidības samazināšanu aprēķināšanas kārtību Kārsavas novada administratīvajā teritorijā.

2. Zemes īpašnieks vai tiesiskais valdītājs kokus ārpus meža savā īpašumā vai valdījumā esošajā teritorijā cērt saskaņā ar Ministru kabineta 02.05.2012. noteikumiem Nr.309 "[Noteikumi par koku ciršanu ārpus meža](http://www.likumi.lv/doc.php?id=247350)".

3. Šie noteikumi ir saistoši jebkurai fiziskajai un juridiskajai personai, kura Kārsavas novada administratīvajā teritorijā veic koku ciršanu ārpus meža.

**II. Koku ciršanas ārpus meža atļaujas saņemšanas noteikumi**

5. Kārsavas novada administratīvajā teritorijā koku novērtēšanu veic un lēmumu par atļaujas izsniegšanu koku ciršanai ārpus meža pieņem Kārsavas novada pašvaldības izpilddirektors.

6. Koku ciršanas ārpus meža atļaujas saņemšanai zemes īpašnieks vai tiesiskais valdītājs, vai tā pilnvarota persona (turpmāk – iesniedzējs) iesniedz rakstisku iesniegumu pašvaldībā. Iesnieguma pielikumā iesniedzējs pievieno īpašuma vai valdījuma tiesību apliecinošo dokumentu kopijas (uzrādot oriģinālu), zemesgabala robežu plāna kopiju, shēmu ar norādītu cērtamo koku atrašanās vietu.

7. Pašvaldības izpilddirektors, izskatot iesniegumu un tam pievienotos dokumentus, izvērtē iesnieguma pamatotību un pieņem lēmumu Ministru kabineta 2012.gada 2.maija noteikumu Nr.309 "[Noteikumi par koku ciršanu ārpus meža](http://www.likumi.lv/doc.php?id=247350)" 13.punktā noteiktajā kārtībā un termiņos.

8. Pašvaldības izpilddirektora lēmumu var apstrīdēt „[Administratīvā procesa likumā](http://www.likumi.lv/doc.php?id=55567)” noteiktajā kārtībā.

**III. Publiskās apspriešanas kārtība**

9. Publiskās apspriešanas procedūru pašvaldība rīko, ja Kārsavas novada administratīvajā teritorijā paredzēta koku ciršana ārpus meža pilsētas vai ciema teritorijā.

10. Publisko apspriešanu rīko pēc pašvaldības Attīstības nodaļas vai būvvaldes ierosinājuma un to nodrošina pašvaldība. Paziņojumu par publisko apspriešanu publicē Kārsavas novada informatīvajā izdevumā " Kārsavas novada vēstis" un Kārsavas novada domes mājaslapā internetā www.karsava.lv.

11. Publiskās apspriešanas ilgums nevar būt īsāks par trim nedēļām. Publiskās apspriešanas rezultātus apstiprina Kārsavas novada dome.

**IV. Zaudējumu aprēķināšanas un atlīdzināšanas kārtība**

12. Zemes īpašniekam vai tiesiskajam valdītājam jāatlīdzina zaudējumi par dabas daudzveidības samazināšanu saistībā ar koku ciršanu Kārsavas novada Kārsavas pilsētas un ciemu teritorijās (turpmāk – zaudējumu atlīdzība).

13. Zaudējumu atlīdzību aprēķina pēc formulas:

**V = D x K1 x K2 x K3 x K4 x K5,** kur

**V** – Zaudējumu atlīdzības vērtība (Ls),

**D** – koka diametra koeficients, kas vienāds ar attiecīga koka caurmēru 1,3 m augstumā no sakņu kakla (cm),

**K1** – koka sugas koeficients, kuru nosaka atkarībā no koka sugas,

**K2** – koka nociršanas iemesla koeficients,

**K3** – apdzīvotas vietas koeficients,

**K4** – koka atrašanās vietas koeficients,

**K5** – pašvaldības koeficients – 1.

14. Koeficienti ir noteikti saskaņā ar Ministru kabineta 02.05.2012. noteikumu Nr.309 "[Noteikumi par koku ciršanu ārpus meža](http://www.likumi.lv/doc.php?id=247350)" 3.pielikumu.

15. Ja konstatēta koku patvaļīga izciršana, pašvaldības amatpersona nosūta attiecīgās zemes īpašniekam vai tiesiskajam valdītājam rakstisku uzaicinājumu uz koku ciršanas vietas apskati un akta par koku patvaļīgu izciršanu sastādīšanu. Ja attiecīgās zemes īpašnieks vai tiesiskais valdītājs pēc pašvaldības amatpersonas uzaicinājuma neierodas, akts tiek sastādīts bez attiecīgās zemes īpašnieka vai tiesiskā valdītāja klātbūtnes. Personām, kuras veikušas patvaļīgu koku ciršanu, jāatlīdzina zaudējumi par dabas daudzveidības samazināšanu.

16. Zaudējumu atlīdzību iemaksā Kārsavas novada pašvaldības budžetā, saskaņā ar izrakstīto rēķinu.

**V. Noslēguma jautājums**

17. Ar šo saistošo noteikumu stāšanos spēkā zaudē spēku 2011.gada 27.jūlija saistošie noteikumi Nr.8 „Par koku ciršanu ārpus meža zemes Kārsavas novadā”.

Kārsavas novada pašvaldības domes priekšsēdētāja I.Silicka

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

****

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65781395, e-pasts: dome@karsava.lv

Kārsavas novada pašvaldības 2013.gada 22.augusta

saistošo noteikumu nr.8 „**Par koku ciršanu ārpus meža zemes Kārsavas novadā”**

paskaidrojuma raksts

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | 1.1.Likuma „Meža likums” 8.panta 2.daļa nosaka, ka vietējā pašvaldība savos saistošajos noteikumos par koku ciršanu ārpus meža zemes pilsētas administratīvajā teritorijā nosaka zaudējumu atlīdzību par dabas daudzveidības samazināšanu, kā arī šo zaudējumu aprēķināšanas un atlīdzināšanas kārtību. Zaudējumu atlīdzību ieskaita vietējās pašvaldības budžetā. 1.2. Atbilstoši Ministru kabineta 2012.gada 2.maija noteikumu Nr.309 "[Noteikumi par koku ciršanu ārpus meža](http://www.likumi.lv/doc.php?id=247350)" 22.punktam*,* koku ciršanu ārpus meža zemes pašvaldība saskaņo saistošajos noteikumos noteiktajā kārtībā.  1.2.Ir nepieciešams noteikt vienotu saskaņošanas kārtību un principus koku ciršanai novada teritorijā, neatkarīgi no zemes piederības, kā arī jānosaka zaudējumu atlīdzības kārtība par dabas daudzveidības samazināšanu koku ciršanas rezultātā pilsētas un ciemu teritorijā. |
| 2. Īss projekta satura izklāsts | 2.1.Šie saistošie noteikumi izdoti, pamatojoties uz Latvijas Republikas likuma "Meža likums" 8.panta otro daļu, Ministru kabineta 2012.gada 2.maija noteikumu Nr.309 "[Noteikumi par koku ciršanu ārpus meža](http://www.likumi.lv/doc.php?id=247350)" 22.punktu.  2.2.Saistošo noteikumu izdošanas mērķis ir vienotas kārtības noteikšana koku ciršanai ārpus meža zemes novada teritorijā. |
| 3. Informācija par plānoto projekta ietekmi uz pašvaldības budžetu | 3.1.Saistošajiem noteikumiem nav tiešas ietekmes uz budžetu, bet paredzētajai zaudējumu atlīdzībai ir kompensējošs raksturs. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | 4.1.Saistošo noteikumu mērķgrupa ir pašvaldības teritorijā dzīvojošie iedzīvotāji, nekustamā īpašuma īpašnieki – juridiskās un fiziskās personas, dažādu tautsaimniecības jomu komersanti.  Saistošajiem noteikumiem nav tiešas ietekmes uz uzņēmējdarbības attīstību. |
| 5. Informācija par administratīvajām procedūrām | 5.1.Saistošo noteikumu piedāvātais regulējums nosaka konkrētu kārtību un vienotu procedūru atļauju saņemšanai, to pārsūdzību, kā arī nosaka principus zaudējumu aprēķināšanai saistošo noteikumu pārkāpšanas gadījumā. |
| 6. Informācija par konsultācijām ar privātpersonām | 6.1.Saistošo noteikumu projekta sagatavošanas gaitā notika konsultācijas ar mežsaimniecības un teritorijas plānošanas nozaru speciālistiem, ņemts vērā Zemkopības ministrijas skaidrojums, citu pašvaldību pieredze un ieteikumi, kā arī tika apkopoti un ievēroti Latvijas Republikā spēkā esošajos normatīvajos aktos ietvertie priekšraksti saistošo noteikumu sagatavošanai. |

Kārsavas novada pašvaldības domes priekšsēdētāja I.Silicka

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU